Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 722

03. tábla: A hitelállomány összetétele a hitelek hátralévõ futamideje szerint A lakáscélú hitelállomány megoszlását a beszámolási idõszak és a hitel lejáratáig terjedõ idõszak figyelembe vételével kell bemutatni. 04.tábla: A hitelállomány LTV arány szerinti megoszlása A táblában a lakáscélú hitelállományt LTV-arány (hitel aránya a fedezetül szolgáló ingatlan hitelbiztosítéki értékéhez) alapján kell bemutatni piaci és államilag támogatott forint, valamit deviza alapú hitelek megosztásban. A hitelbiztosítéki érték meghatározásánál a fedezetül szolgáló ingatlanok aktuális, a legfrissebb rendelkezésre álló információkon alapuló értékét kell figyelembe venni. A tábla "a", "b", "c" oszlopa a tárgynegyedévben folyósított hitelállományra, a "d", "e" és "f" oszlop a teljes hitelállományra vonatkozik. A több részletben folyósításra kerülõ hitelek esetében a besorolást a teljes engedélyezett hitelösszeg alapján számított LTV arány szerint kell elvégezni. Az új lakásokhoz kapcsolódó hitelek besorolása a hitel engedélyezésénél figyelembe vett hitelbiztosítéki érték alapján történik.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes